**„Návrh“**

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z., o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov:  | Slovenská republika v zastúpení Ministerstva vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení:  |  |
| IČO: | 00151866 |
| DIČ: | 2020571520 |
| Bankové spojenie: |  |
| Číslo účtu: | SK7881800000007000180023 |
| BIC/SWIFT kód:    |  |
| Internetová adresa (URL): |  |
|  |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov:  | XXX |
| Sídlo: | XXX |
| zastúpený: | XXX |
| IČO: | XXX |
| DIČ: | XXX |
| Bankové spojenie: | XXX |
| Číslo účtu: | XXX |
| SWIFT :  | XXX |
| IBAN:  | XXX |
| E-mail: | XXX |
| Tel.: | XXX |
| Fax: | XXX |
| Internetová adresa (URL):  | XXX |
| Zapísaný v: | XXX |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Článok II.

Úvodné ustanovenie

* 1. Zmluvné strany uzatvárajú túto Kúpnu zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xxx/2022 zo dňa xx. xx. 2022 pod zn. xxxx-MST s názvom **„Technické vybavenie špeciálnych výsluchových miestností“** (ďalej len „verejné obstarávanie“).
	2. Základným účelom tejto Kúpnej zmluvy je v súlade s výsledkom verejného obstarávania zabezpečenie dodania predmetu zákazky podľa článku 1 a Prílohy č. 1 tejto Kúpnej zmluvy.

Článok III.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu tovar, vrátane dopravy do miesta dodania, ktorý je presne špecifikovaný v Opise predmetu zákazky, technické požiadavky, ktorý tvorí prílohu č. 1 zmluvy (ďalej len „**predmet zmluvy**“) a záväzok kupujúceho riadne a včas dodaný predmet zmluvy prevziať a zaplatiť zaň kúpnu cenu v súlade s čl. VI. tejto zmluvy.
	2. Predávajúci sa na základe tejto zmluvy a v rozsahu v nej vymedzenom zaväzuje riadne a včas dodať predmet zmluvy a všetky s ním súvisiace plnenia  v súlade s  vlastným návrhom plnenia, ktorý je uvedený v prílohe č. 1 tejto zmluvy. V prípade, ak plnenie požadované kupujúcim v zmysle prílohy č. 1 tejto zmluvy nie je v celom rozsahu zhodné s vlastným návrhom plnenia predávajúceho, má kupujúci právo, v prípade, že je to pre neho výhodnejšie, požadovať od predávajúceho dodanie plnenia podľa prílohy č. 1 tejto zmluvy.

Článok IV.

Doba trvania zmluvy

* 1. Táto zmluva sa uzatvára na dobu určitú, na obdobie dvadsaťštyri (24) mesiacov odo dňa nadobudnutia jej účinnosti alebo do vyčerpania finančného limitu .................. EUR bez DPH podľa toho, ktorá skutočnosť nastane skôr.
	2. Predmet zmluvy bude kupujúcemu dodávaný priebežne, počas doby trvania tejto zmluvy, na základe písomných objednávok kupujúceho.
	3. Kupujúci je viazaný povinnosťou odobrať celé predpokladané množstvo predmetu zmluvy, uvedené v prílohe č. 1 tejto zmluvy.

Článok V.

Dodacie podmienky

* 1. Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady, ktoré sa na dodaný predmet zmluvy vzťahujú, a to najmä návod na použitie, informácie o  manipulovaní a skladovaní, všetko v slovenskom jazyku.
	2. Predávajúci zabezpečí aj súvisiace služby spojené s dodaním predmetu zmluvy na miesto dodania, s vyložením v mieste dodania a inštaláciou v mieste dodania v súlade s prílohou č. 1 tejto zmluvy.
	3. Predávajúci sa zaväzuje dodať predmet zmluvy kupujúcemu najneskôr do 30 kalendárnych dní odo dňa doručenia písomnej objednávky kupujúcim.
	4. Miesta dodania sú uvedené v prílohe č. 1 tejto zmluvy*.*
	5. Dodanie predmetu zmluvy bude dokladované podpisom zodpovednej osoby kupujúceho na príslušnom dodacom liste.
	6. Deň dodania predmetu zmluvy písomne alebo elektronicky oznámi predávajúci kupujúcemu najneskôr dva (2) pracovné dni vopred.
	7. Po prebratí predmetu zmluvy predávajúci vyhotoví dodací list. Kupujúci po prebratí predmetu zmluvy dodací list písomne potvrdí. Kupujúci môže po prevzatí predmet zmluvy riadne užívať a predávajúci sa mu zaväzuje toto užívanie dňom prebratia umožniť. Kupujúci si vyhradzuje právo prevziať iba predmet zmluvy funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný predmet zmluvy a nezaplatiť cenu za neprebraný predmet zmluvy
	8. V prílohe č. 3 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	9. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.
	10. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 5.8 tohto článku a predmety subdodávok. Pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	11. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
	12. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
	13. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
	14. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	15. Predávajúci prehlasuje, že je držiteľom potvrdenia o priemyselnej bezpečnosti podnikateľa vydaného podľa § 43 a nasl. zákona č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predpisov; stupeň utajenia na oboznamovanie sa s utajovanou skutočnosťou „Vyhradené“.
	16. Predávajúci prehlasuje, že je držiteľom platnej licencie na prevádzkovanie technickej služby podľa § 7 ods. 1 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov alebo prehlásenie výrobcu.
	17. Vlastnícke právo k dodanému predmetu zmluvy prechádza na kupujúceho dňom jeho dodania a prevzatia podpisom dodacieho listu vyhotoveného predávajúcim.
	18. Nebezpečenstvo škody na predmete zmluvy prechádza na kupujúceho splnením podmienok bodu 5.17. tohto článku zmluvy.

Článok VI.

Kúpna cena a platobné podmienky

* 1. Kúpna cena je výsledkom verejného obstarávania, je stanovená v súlade so zákonom č. NR SR č. 18/1996 Z. z. o cenách v znení neskorších predpisov, ako cena konečná zahŕňajúca všetky dodávky a prípadné súvisiace služby, a je uvedená v prílohe č. 2 tejto zmluvy.
	2. Zálohové platby ani platba vopred sa neumožňujú. Úhrada kúpnej ceny sa uskutoční po prebratí predmetu zmluvy kupujúcim, formou prevodu na bankový účet predávajúceho uvedeného čl. I. tejto zmluvy v časti predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote šesťdesiat (60) dní odo dňa doručenia faktúry kupujúcemu. Faktúra sa považuje za uhradenú dňom odpísania finančných prostriedkov z účtu kupujúceho uvedeného v čl. I. tejto zmluvy.
	3. Zmluvné strany výslovne uvádzajú, že vzhľadom na skutočnosť, že táto zmluva je financovaná z prostriedkov projektu s názvom „Zlepšenie ochrany práv obetí - posilnenie kapacít a postupov boja proti násiliu na ženách a domácemu násiliu“, v rámci výzvy na predkladanie žiadostí o grant z programu „Domáce a rodovo podmienené násilie“, grant označený pod kódom EK2021190001 spolufinancovaný z Nórskeho finančného mechanizmu 2014-2021, číslo projektu č. DGVPP002, z Fondu pre vnútornú bezpečnosť (ISF) Úradu hraničnej a cudzineckej polície Prezídia Policajného zboru na realizáciu projketu označeného kódom SK 2019 ISF SC5/NC4/A1/P2 s názvom projektu „Boj proti obchodovaniu s ľuďmi a aplikácia nástrojov na jeho predchádzanie“ a prostriedkov štátneho rozpočtu SR, nie je 60 dňová lehota splatnosti faktúr v súlade s ustanovením § 340b ods. 1 Obchodného zákonníka v hrubom nepomere k právam a povinnostiam Predávajúceho podľa ustanovenia § 369d Obchodného zákonníka.
	4. Neoddeliteľnou súčasťou faktúry bude dodací list potvrdený kupujúcim.
	5. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VII.

Záručná doba a zodpovednosť za vady

* 1. Záručná doba na predmet zmluvy je 24 mesiacov od prebratia predmetu zmluvy kupujúcim, pokiaľ na záručnom liste alebo obale predmetu zmluvy nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	2. V prípade vady zo záruky predmetu zmluvy počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady do 7 pracovných dní od doručenia písomnej reklamácie predávajúcemu.. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou kupujúceho, jeho konaním v rozpore s inštrukciami ohľadne používania predmetu zmluvy, neodbornou údržbou, používaním v rozpore s návodom na použitie, alebo neobvyklým spôsobom užívania predmetu zmluvy.
	3. Kupujúci za zaväzuje, že reklamáciu vady zo záruky predmetu zmluvy uplatní bez zbytočného odkladu po jej zistení, písomnou formou, oprávnenému zástupcovi predávajúceho.
	4. Kupujúci je oprávnený v prípade dodania vadného predmetu zmluvy požadovať:

a) odstránenie vád predmetu zmluvy, ak sú opraviteľné,

b) dodanie chýbajúceho množstva alebo časti predmetu zmluvy,

c) výmenu vadného predmetu zmluvy za predmet zmluvy bez vád.

* 1. Právo voľby uplatneného nároku podľa bodu 7.4. písm. a), b) alebo c) musí kupujúci uviesť v písomne uplatnenej reklamácii. V opačnom prípade má právo voľby predávajúci.
	2. Popri nárokoch ustanovených v bode 7.4. tohto článku tejto zmluvy má kupujúci nárok na náhradu škody.
	3. V prípade nárokov kupujúceho podľa bodu 7.4. písm. b) a c) tohto článku zmluvy je predávajúci poviiný dodať chýbajúce množstvo predmetu zmluvy alebo jeho časť, alebo vymeniť vadný predmet zmluvy za predmet zmluvy bez vád v lehote do 7 pracovných dní odo dňa doručenia reklamácie v zmysle bodu 7.3. tohto článku zmluvy. V tomto prípade zabezpečí odobratie vadného predmetu zmluvy z miesta jeho dodania a dodanie bezchybného predmetu zmluvy alebo jeho chýbajúceho množstva na miesto jeho dodania Predávajúci na svoje náklady.
	4. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok VIII.

Ostatné dojednania

* 1. Predávajúci prehlasuje, že predmet zmluvy nie je zaťažený právami tretích osôb.
	2. Predávajúci je povinný dodať predmet zmluvy kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 a prílohy č. 2 zmluvy.
	3. Kupujúci je povinný:
	4. prebrať bezchybný predmet zmluvy v deň dodania, ktorý mu predávajúci oznámi podľa článku V. bod 5.6 tejto zmluvy,
	5. riadne a včas zaplatiť kúpnu cenu dohodnutú v článku VI. tejto zmluvy.
	6. Kupujúci má právo v prípade pochybností o kvalite predmetu zmluvy si vyžiadať vzorku ktorejkoľvek časti predmetu zmluvy na otestovanie, čo mu je predávajúci povinný poskytnúť do piatich (5) pracovných dní.
	7. Ak má kupujúci odôvodnenú pochybnosť o tom, že dodaná vzorka predmetu zmluvy nezodpovedá požadovanej špecifikácií, predávajúci zabezpečí na svoje náklady preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody predmetu zmluvy. Originalitu môže potvrdiť aj výrobca príslušných periférnych zariadení, alebo jeho zástupca pre Slovenskú republiku.
	8. Predávajúci, s ktorým partner projektu uzavrel zmluvu na dodávku tovarov a služieb,  ktoré boli financované z Projektového grantu je povinný zabezpečiť prístup k účtovným záznamom dodávateľa a iným dokumentom, ktoré súvisia s Projektom. Za Oprávnenú osobu je považovaný najmä:
1. Správca programu a/alebo každá ním poverená osoba,
2. NKB a/alebo každá ním poverená osoba,
3. Certifikačný orgán a/alebo každá ním poverená osoba,
4. Orgán Auditu a/alebo každá ním poverená osoba,
5. Úrad vládneho auditu a/alebo každá ním poverená osoba,
6. Správa finančnej kontroly a/alebo každá ňou poverená osoba,
7. Najvyšší kontrolný úrad SR a/alebo každá ním poverená osoba,
8. Daňový úrad a/alebo každá ním poverená osoba,
9. Protimonopolný úrad SR a/alebo každá ním poverená osoba,
10. ÚFM a/alebo každá ním poverená osoba,
11. Rada Audítorov EZVO a/alebo každá ňou poverená osoba,
12. Úrad Nórskeho generálneho audítora a/alebo každá ním poverená osoba,
13. VFM a/alebo každá ním poverená osoba,
14. MZV NK a/alebo každá ním poverená osoba.

8.7 Povinnosť strpieť výkon kontroly a poskytnúť súčinnosť pri kontrole oprávneným kontrolným orgánom sa vzťahuje aj na subdodávateľov.

Článok IX.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
1. za omeškanie predávajúceho s dodaním predmetu zmluvy v lehote podľa čl. V. bod 5.3. tejto zmluvy, vrátane príslušných dokladov podľa čl. V. bod 5.1. tejto zmluvy  je kupujúci oprávnený uplatniť si voči predávajúcemu zmluvnú pokutu vo výške 0,05 % z ceny celého predmetu zmluvy za každý aj začatý deň omeškania,
2. za omeškanie predávajúceho s plnením povinností podľa čl. VII. bod 7.2. a 7.7. tejto zmluvy je kupujúci oprávnený uplatniť si zmluvnú pokutu vo výške 0,05% z kúpnej ceny predmetu zmluvy za každý aj začatý deň omeškania.
3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania,
	1. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
	2. Nárok na zmluvnú pokutu podľa bodu 9.1. písm. a), b) tohto článku nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

**Článok X.**

 **Skončenie zmluvy**

* 1. Zmluvné strany sa dohodli, že zmluvu je možné skončiť:
	2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
	3. písomným odstúpením od zmluvy,
	4. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenej v záhlaví tejto zmluve.
	5. Kupujúci je oprávnený odstúpiť od Zmluvy v prípade ak:
1. kupujúci mal dve (2) a viac oprávnených reklamácií k podstatnej časti dodávky predmetu zmluvy,
2. v čase jej uzavretia existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,
3. ak zmluva nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
4. subdodávateľ/subdodávatelia predávajúceho nebol/neboli v čase uzavretia tejto zmluvy zapísaný/zapísaní v registri partnerov verejného sektora alebo ak bol/boli vymazaný/vymazaní z registra partnerov verejného sektora,
5. došlo k splneniu zákonných dôvodov na odstúpenie od tejto zmluvy (najmä § 19 zákona č. 343/2015 Z. z.),
6. predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni,
7. proti predávajúcemu sa začalo konkurzné konanie alebo reštrukturalizácia,
8. predávajúci vstúpil do likvidácie,
9. ak kúpna cena bude fakturovaná v rozpore s podmienkami dohodnutými v tejto zmluve,
10. predávajúci dodá kupujúcemu predmet zmluvy takých parametrov, ktoré sú v rozpore s opisom predmetu zmluvy,
11. pre predávajúceho sa stane plnenie z tejto zmluvy úplne nemožným,
12. predávajúci je v omeškaní s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
13. predávajúci poruší jeho povinnosti podľa čl. V bod 5.9 . až 5.13. tejto zmluvy.
	1. Predávajúci má právo odstúpiť od tejto zmluvy ak kupujúci poruší túto zmluvu podstatným spôsobom, pričom za podstatné porušenie na strane kupujúceho sa považuje omeškanie kupujúceho s úhradou faktúry/faktúr o viac ako šesťdesiat (60) dní po lehote jej/ich splatnosti.
	2. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
	3. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok XI.**

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s zmluvou druhej Zmluvnej strane (každá z nich ďalej ako „**Oznámenie**“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
	2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

*Kupujúci*

 Ministerstvo vnútra Slovenskej republiky

 Pribinova 2

 812 72 Bratislava

 k rukám: xxxxxxxxxxxxxxxxxx

 email: xxxxxxxxxxxxxxxxxxxxx

 Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

 *Predávajúci:*

 xxxxxxxxxxxx

 xxxxxxxxxxxx

 xxxxxxxxxxxxxxxx

 k rukám: xxxxxxxxxxxxxxxxxx

 email: xxxxxxxxxxxxxxxxxxxxx

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
	8. Táto zmluva nadobúda platnosť dňom jej podpisu obidvoma zmluvnými stranami. Táto zmluva, po jej zverejnení v Centrálnom registri zmlúv, nadobudne účinnosť až po schválení verejného obstarávania v rámci kontroly, t.j. doručením správy z kontroly VO prijímateľovi, v súlade s § 47 ods. 2 zákona č. 40/1964 Zb. Občiansky zákonník v znení neskorších predpisov. Zverejnenie zmluvy v Centrálnom registri zmlúv zabezpečí kupujúci.
	9. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
	10. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zákazky, vlastný návrh plnenia

Príloha č. 2: Štruktúrovaný rozpočet ceny Kúpnej zmluvy

Príloha č. 3 Zoznam subdodávateľov

 V ...................  dňa ..................... V ................... dňa: .....................

 Za Kupujúceho: Za Predávajúceho:

 ....................................................... .......................................................